**Ջոզեֆ Ստանկլիֆ Դևիս** (անգլ.՝ Joseph Stancliffe Davis, նոյեմբերի 5 (17), 1885, Frazer, Փենսիլվանիա, ԱՄՆ - ապրիլի 23, 1975(1975-04-23), Լոս Ալտոս, Սանտա Կլարա շրջան, Կալիֆոռնիա, ԱՄՆ), ամերիկացի տնտեսագետ, Սթենֆորդի համալսարանի տնտեսագիտության վաստակավոր պրոֆեսոր, 1944 թվականին Ամերիկյան տնտեսական ասոցիացիայի նախագահ, 1936 թվականին Ամերիկյան վիճակագրական ասոցիացիայի նախագահ։

Կենսագրություն
--------------

Ջոզեֆը ծնվել է 1885 թվականի նոյեմբերի 5-ին Ֆրեյզերի մոտ գտնվող փոքրիկ ֆերմայում, Փենսիլվանիա նահանգի Չեստեր շրջանում, Ուիլյամ Հարմարի (մահացել է 1900 թվականին) և Մերի Չարլզ (Սիդալ) Դևիսների ընտանիքում։ Ուսուցումն անցել է Փենսիլվանիայի պետական միջնակարգ դպրոցում, իսկ 1902 թվականին ավարտել է Ուեսթ Չեստերի պետական քոլեջը։ 1902-1904 թվականներին աշխատել է Փենսիլվանիայի պետական դպրոցներում՝ որպես ուսուցիչ։

Հարվարդի համալսարանում 1908 թվականին ստացել է արվեստի բակալավրի աստիճան, իսկ 1913 թվականին՝ դոկտորի աստիճան։ Եղել է Պֆի Բետա Կապպա, Դելտա Էփսիլոն և Դելտա Սիգմա Ոհո ընկերությունների անդամ։

Դասախոսական գործունեությունը սկսել է 1913 թվականի ընթացքում Բոուդին քոլեջում որպես տնտեսագիտության և սոցիոլոգիայի դասախոս, ապա Հարվարդի համալսարանում 1913-1917 թվականներին որպես դասախոս և 1917-1921 թվականներին որպես տնտեսագիտության պրոֆեսորի օգնական։ 1921-1952 թվականներին եղել է Սթենֆորդի համալսարանի պրոֆեսոր, իսկ 1937-1952 թվականներին՝ Պարենի հետազոտությունների ինստիտուտի տնօրեն։ 1952 թվականին հրաժարական է տվել՝ դառնալով Սթենֆորդի համալսարանի վաստակավոր պրոֆեսոր։

1918-1919 թվականներին եղել է Լոնդոն առաքման ամերիկյան հանձնաժողովի վիճակագրության օգնականը, ինչպես նաև The Review of Economics and Statistics-ի խմբագիրը։ 1924 թվականին եղել է Դաուեսի գերմանական հատուցումների հանձնաժողովի անդամ։ 1955-1958 թվականներին՝ Տնտեսական խորհրդատուների խորհրդի անդամ։ 1954 թվականին Կոլումբիայի համալսարանում դարձել է հումանիտար գիտությունների պատվավոր դոկտոր։ 1944 թվականին եղել է Ամերիկյան տնտեսական ասոցիացիայի անդամ և նախագահ, 1936 թվականին՝ Ամերիկյան գյուղատնտեսության ասոցիացիայի անդամ և նախագահ, 1936 թվականին՝ Ամերիկյան վիճակագրական ասոցիացիայի անդամ և նախագահ, 1924 և 1946-1948 թվականներին՝ Սոցիոլոգիական հետազոտությունների խորհրդի տնօրենների խորհրդի անդամ և Թագավորական տնտեսական հասարակության անդամ։

### Ընտանիք

Ջոզեֆ Դևիսն ամուսնացել է 1916 թվականի օգոստոսի 31-ին Ֆլորենցիայում՝ Կոնեկտիկուտից Հարիս Դանիելսոնի հետ։ Նրանց երեխաներն են՝ Քրիստինան, Ռոբերտ Դանիելսոնը, Ջոզեֆ Ստանկլիֆ կրտսերը։

Մատենագրություն
---------------

* Davis J.S. Day E.E.  Questions of the principles of economics] — New York: Macmillan Co. 1915
* Davis J.S. Essays in the earlier history of American corporations — Cambridge: Harvard University Press, 1917
* Davis J.S. Eldred W. Stale bread loss as a problem of the baking industry — Stanford University, Calif. 1923
* Davis J.S. The fiscal and economic condition of Mexico; report submitted to the International committee of bankers on Mexico — May 25, 1928
* Davis J.S. The farm export debenture plan — Stanford University, Calif.: Food Research Institute, 1929
* Davis J.S. Wheat under international agreement — New York: American Enterprise Association, 1945
* Davis J.S. International commodity agreements: hope, illusion, or menace? — New York: The Committee on International Economic Policy, 1947
* Davis J.S. The population upsurge in the United States — Stanford, Calif. Food Research Institute, Stanford University, 1949.

Ծանոթագրություններ
------------------

1. ↑  Identifiants et Référentiels (ֆր.) — ABES, 2011.
2. 1 2  In Memoriam: Joseph Stancliffe Davis, 1885-1975 // *Food Research Institute Studies*. — 1975. — Vol. 14. — № 42. — P. 183—185.
3. 1 2 3  *Willits J.H.* In Memoriam: Joseph Stancliffe Davis (1885–1975) // *The American Statistician*. — 1976. — Vol. 30. — doi:10.1080/00031305.1976.10479180
4. ↑  *Prabook.com* Joseph Stancliffe Davis.
5. ↑  Joseph Davis, 89, food economist // *The New York Times*. — April 24, 1975.



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Mathematics Genealogy Project |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| CiNii: DA01133826 · GND: 101599439 · ISNI: 0000000110030818 · LCCN: n50035593 · NTA: 074688073 · NUKAT: n2006137057 · LIBRIS: 305342 · SUDOC: 091529093 · VIAF: 108779080 · WorldCat VIAF: 108779080 |

 |

 |